open-index/open-wikipedia-markdown huggingface dataset:
เซสนา 337

[thumb|[โอ-2 สกายมาสเตอร์ เครื่องบินทหารที่ปรับปรุงมาจาก เซสนา 337]]

**เซสนา สกายมาสเตอร์** เป็นเครื่องบินแบบใบพัด 2 เครื่องยนต์ ที่มีเครื่องยนต์หน้าอยู่ที่หัวเครื่อง และเครื่องยนต์หลังอยู่ระหว่างแกนของแพนหาง เครื่องต้นแบบบินขึ้นครั้งแรกเมื่อ พ.ศ. 2504 เริ่มสายการผลิตเมื่อ พ.ศ. 2506 มีรหัสว่า **336** ต่อมาในปี พ.ศ. 2508 เซสนา ได้ปรับปรุงลำตัวเครื่อง และเครื่องยนต์ให้มีขนาดใหญ่ขึ้น ชื่อว่า **337 ซูเปอร์ สกายมาสเตอร์** และปรับปรุงอีกครั้งในปี พ.ศ. 2515 ใช้ชื่อว่า **ที 337**

## สำหรับทหาร

เครื่องเซสนา สกายมาสเตอร์ ที่พัฒนาใช้เป็นเครื่องบินทหาร มีรหัสว่า "โอ-2 สกายมาสเตอร์"

หมวดหมู่:เครื่องบินเซสนา
วิกิมีเดียคอมมอนส์

**วิกิมีเดียคอมมอนส์** ()  เป็นหนึ่งในโครงการของ มูลนิธิวิกิมีเดีย โดยจัดเก็บเนื้อหาที่เป็นรูปภาพ ไฟล์เสียง ไฟล์วิดีโอ โดยเนื้อหาที่สามารถเก็บได้จะเป็นลิขสิทธิ์เสรีเท่านั้น และไม่มีการใช้ลิขสิทธิ์ของผู้อื่นโดยชอบ

## อ้างอิง

## แหล่งข้อมูลอื่น
* หน้าหลักของวิกิมีเดียคอมมอนส์

หมวดหมู่:โครงการของมูลนิธิวิกิมีเดีย
ภาษาป่า

**ภาษาป่า** เป็นภาษาดั้งเดิมของชาวไทซองที่อาศัยอยู่แถบบริเวณคลองระบม-คลองสียัด ในเขตอำเภอสนามชัยเขตและอำเภอท่าตะเกียบ จังหวัดฉะเชิงเทรา และภาษานี้เป็นภาษาที่ใกล้เคียงกับภาษาชองในแถบจังหวัดจันทบุรี ภาษาป่านี้ชาวเชื่อว่าเป็นภาษาที่สามารถสื่อสารกับสัตว์ได้ แต่ปัจจุบันไม่มีใครพูดแล้ว น้อยคนนักที่จะรู้ และจำได้ไม่กี่คำ คำเหล่านี้หลงเหลืออยู่ในพิธีกรรมการแต่งงานของชาวไทซอง (ชอง) ที่เรียกว่า *[[ผีตาร๊อต]]* ภาษาป่าไม่มีอักษรเป็นของตนเอง สำเนียงการพูดของคนบ้านป่าคล้ายคนจันทบุรี เดิมรุ่นปู่ย่าตายาย ใช้ภาษาป่าพูดคุย แต่ในรุ่นพ่อแม่ ลูก (อายุประมาณ 70–80 ปี) ไม่มีการสอน อีกทั้งยังได้รับอิทธิพลจากภาษาไทยกลาง ภาษาป่าจึงหายไปนับสิบปี

## ตัวอย่างคำภาษาป่า

## ปัจจุบัน
แม้ภาษาป่าจะสูญหายไปแล้ว แต่สำเนียงของชาวบ้านป่าเมื่อพูดภาษาไทย ยังใกล้เคียงกับภาษาถิ่นเมืองจันท์ แต่คำลงท้ายไม่พูด "ฮิ" แต่จะลงท้ายด้วย "โต้" หรือ "แต้" เช่น ไปไหนมาโต้ หรือ ไปไหนมาแต้  ในแถบหมู่บ้านท่าคาน และหมู่บ้านกรอกสะแก จะมีสำเนียงเหน่อมากขึ้นไปอีก แต่ปัจจุบันก็เริ่มหายไปเพราะพูดไทยกลางกัน

## ดูเพิ่ม
*ชาวชอง
*ภาษาชอง 

## อ้างอิง
*วิบูลย์ เข็มเฉลิม. วิถีคนป่าตะวันออกผืนสุดท้าย (กรุงเทพฯ:สำนักงานกองทุนสนับสนุนการวิจัย) หน้า 69-71

ป่า
ป่า
ป่า
หนองชะแง้ว

หนองชะแง้ว ปัจจุบันเรียกว่า **[[บ้านชากแง้ว]]** อำเภอบางละมุง จังหวัดชลบุรี ดังที่ปรากฏในนิราศเมืองแกลง เมื่อปี พ.ศ. 2350 พระสุนทรโวหาร หรือ สุนทรภู่ รัตนกวีของไทย ได้เดินทางจากกรุงเทพมหานคร เพื่อไปเยี่ยมบิดาที่เมืองแกลง จังหวัดระยอง ได้เขียนไว้ในนิราศเมืองแกลง ความว่า

"ถึงปากช่องหนองชะแง้วเข้าแผ้วถาง    แม้นค่ำค้างอรัญวาได้อาศัย
เป็นที่ลุ่มขุมขังคงคาลัย                 วังเวงใจรีบเดินไม่เมินเลย
หนทางรื่นพื้นทรายละเอียดอ่อน        ในดง
ดอนดอกพะยอมหอมระเหย
หายละหวยด้วยพระพายมาชายเชย     ชะแง้เงยแหงนทัศนา"

เป็นเรื่องราว เมื่อเข้าถึงเขตชลบุรีแล้วไปตามลำดับจากเหนือไปใต้ คือ บางปลาสร้อย หนองมน บ้านไร่ บางพระ บางละมุง นาเกลือ พัทยา นาจอมเทียน ห้วยขวาง* หนองชะแง้ว (ปัจจุบันเรียกบ้านชากแง้ว อยู่ในเขตอำเภอบางละมุง ซึ่งเป็นทางที่จะไปอำเภอแกลง จังหวัดระยองได้) * บางไผ่ พุสาคร ชะวากชากลูกหว้า ห้วยโป่ง ห้วยพร้าว บ้านทับม้า ถึงระยอง ต่อจากนี้สุนทรภู่คลำหาทางไปเอง เพราะนายแสงคนนำทางหลบหนีไป แต่ในที่สุดสุนทรภู่ก็เดินทางไปจนถึงบ้านแกลง บ้านพงอ้อ บ้านกร่ำ จึงได้พบบิดาและญาติทางบิดา

หมวดหมู่:อำเภอบางละมุง
ภาษาซากา

**ภาษาซากา** เป็นวิธภาษาของภาษากลุ่มอิหร่านตะวันออกที่มีหลักฐานจากอาณาจักรพุทธโบราณ เช่น โคตัน, คัชการ์ และตุมชุกในแอ่งน้ำตาริม (ปัจจุบันคือมณฑลซินเจียงตอนใต้ ประเทศจีน) ภาษานี้จัดอยู่ในภาษาอิหร่านกลาง สองอาณาจักรมีภาษาย่อยต่างกันเป้น **ภาษาย่อยโคตาน** หรือ **ภาษาย่อยตุมซุก**

ผู้นำชาวซากาในภูมิภาคตะวันตกของอนุทวีปอินเดีย เช่น อินโด-ซิเทียและเซแแทร็ปตะวันตก ในทางปฏิบัติพูดภาษาเดียวกัน

เอกสารบนแผ่นไม้และกระดาษเขียนด้วยอักษรพราหมีดัดแปลงที่เพิ่มอักขระพิเศษเมื่อเวลาผ่านไป และคำสันธานที่ผิดปกติ เช่น อักษร *ys* สำหรับเสียง *z* เอกสารเหล่านี้มีอายุตั้งแต่คริสต์ศตวรรษที่ 4 ถึง 11 ภาษาคุมชุกเก่าแก่กว่าภาษาโคตัน แต่มีผู้เข้าใจน้อยกว่า เนื่องจากมีเอกสารตัวเขียนสำหรับภาษานี้น้อยกว่าเมื่อเทียบกับภาษาโคตัน ภาษาย่อยโคตันเชื่อว่ามีคุณสมบัติเดียวกันกับภาษาวาคีและภาษาปาทานในสมัยใหม่ เอกสารร่วมสมัยเคยเรียกภาษาซากาเป็น "Hvatanai" ศัพท์ภาษาปรากฤตหลายคำยืมมาจากภาษาโคตันเข้าไปยังภาษากลุ่มโทแคเรียน

## อ้างอิง

## ข้อมูล
*
* 

## อ่านเพิ่ม

* 
* 
* 
*  (On connections between Chinese and Khotanese, such as loan words and pronunciations)
* 

ซากา
พิพิธภัณฑ์จิบลิ

thumb

**พิพิธภัณฑ์จิบลิ** () เป็นพิพิธภัณฑ์ที่จัดแสดงผลงานจากอนิเมะของสตูดิโอจิบลิ ซึ่งก่อตั้งโดย ฮายาโอะ มิยาซากิ ตั้งอยู่ที่เมืองมิตากะ ในกรุงโตเกียว ประเทศญี่ปุ่น เริ่มเปิดให้เข้าชมตั้งแต่วันที่ 1 ตุลาคม พ.ศ. 2544

## การจัดแสดง
#### งานแสดงประจำ
ชั้นหนึ่งเป็นงานแสดงประวัติและหลักการทางวิทยาศาสตร์ของอนิเมะ เช่นการแสดงที่ใช้หุ่นตัวละครของจิบลิที่มีท่าทางแตกต่างกันเล็กน้อย เรียงเป็นวงกลมบนโต๊ะที่หมุนได้ เมื่อโต๊ะหมุนในจังหวะที่สอดคล้องกับแสงกะพริบจะทำให้มองเห็นเป็นภาพเคลื่อนไหว บนชั้นสองมีห้องซึ่งตกแต่งเลียนแบบสตูดิโออนิเมะ มีภาพสเกตช์ สตอรี่บอร์ด อุปกรณ์ต่าง ๆ ที่ใช้ในการสร้างอนิเมะ และคำอธิบายขั้นตอนต่าง ๆ ในการสร้างภาพยนตร์อนิเมะ ตั้งแต่การสเกตช์ภาพ การสร้างสตอรี่บอร์ด คีย์เฟรม การลงสี ฯลฯ

#### งานแสดงพิเศษ
พิพิธภัณฑ์จิบลิมีการแสดงอนิเมะทั้งของสตูดิโอจิบลิและอนิเมะจากที่อื่น 

#### ภาพยนตร์สั้น
ในโรงภาพยนตร์ดาวเสาร์บนชั้นหนึ่งของพิพิธภัณฑ์ฉายภาพยนตร์สั้นของจิบลิหนึ่งเรื่องจากรายการดังต่อไปนี้

* การเดินเล่นของโคะโระ () 
* แมงมุมน้ำมอมมอง () 
* เมและรถเมล์แมว () 
* วันที่ฉันเก็บดาว () 
* ล่าปลาวาฬ () 
* หาที่พัก () 

ผู้เข้าชมพิพิธภัณฑ์สามารถชมภาพยนตร์สั้นได้เพียงครั้งเดียวต่อการเข้าพิพิธภัณฑ์หนึ่งครั้ง ภาพยนตร์จะเปลี่ยนไปตามกำหนดการของพิพิธภัณฑ์

## อ้างอิง

## แหล่งข้อมูลอื่น
* เว็บไซต์ของ Ghibli Museum 

จ
หมวดหมู่:สตูดิโอจิบลิ
หนังสือเดินทาง

**หนังสือเดินทาง** () เป็นเอกสารการเดินทางอย่างเป็นทางการที่ออกโดยรัฐบาลซึ่งมีตัวตนของบุคคล  บุคคลที่มีหนังสือเดินทางสามารถเดินทางไปและกลับจากต่างประเทศได้ง่ายขึ้นและเข้าถึงความช่วยเหลือด้านกงสุล หนังสือเดินทางรับรองตัวตนส่วนบุคคลและสัญชาติของผู้ถือ โดยปกติหนังสือเดินทางจะมีชื่อเต็ม รูปถ่าย สถานที่และวันเดือนปีเกิด ลายเซ็น และวันหมดอายุของหนังสือเดินทาง แม้ว่าโดยทั่วไปแล้วหนังสือเดินทางจะออกโดยรัฐบาลแห่งชาติ รัฐบาลย่อยบางแห่งก็ได้รับอนุญาตให้ออกหนังสือเดินทางให้กับพลเมืองที่อาศัยอยู่ในเขตแดนของตนเช่นกัน

หลายประเทศออก (หรือวางแผนที่จะออก) หนังสือเดินทางไบโอเมตริกซ์ ที่มีไมโครชิปฝังอยู่ ทำให้เครื่องอ่านได้ และปลอมแปลงได้ยาก หนังสือเดินทางที่เครื่องอ่านไม่ได้แบบไบโอเมตริกที่ออกก่อนหน้านี้มักจะใช้ได้จนถึงวันหมดอายุที่เกี่ยวข้อง
[thumb|การตรวจสอบหนังสือเดินทางที่[ท่าอากาศยานนานาชาติดูไบ]]
โดยปกติแล้ว ผู้ถือหนังสือเดินทางจะมีสิทธิ์เข้าประเทศที่ออกหนังสือเดินทาง แม้ว่าบางคนที่มีสิทธิ์ในหนังสือเดินทางอาจไม่ใช่พลเมืองโดยสมบูรณ์ที่มี สิทธิ์ในการพำนัก (เช่น สัญชาติอเมริกัน หรือ สัญชาติอังกฤษ) หนังสือเดินทางไม่ได้สร้างสิทธิ์ใด ๆ ในประเทศที่เดินทางเยือนหรือผูกมัดประเทศที่ออกหนังสือเดินทางแต่อย่างใด เช่น การให้ความช่วยเหลือด้านกงสุล หนังสือเดินทางบางเล่มเป็นเครื่องประกอบที่ช่วยยืนยันว่าผู้ถือมีสถานะเป็นนักการทูต หรือเจ้าหน้าที่อื่น ๆ ซึ่งอาจะได้รับสิทธิและสิทธิพิเศษต่าง ๆ เช่น การคุ้มกันจากการจับกุม หรือ ถูกดำเนินคดี  ทั้งนี้ ในการอุปโภคสิทธิเช่นว่านั้น หากว่าเป็นนักการทูตของรัฐผู้ส่งที่ส่งไปประจำการอยู่ในรัฐผู้รับ  นักการทูตคนดังกล่าวต้องเป็นนักการทูตที่ได้รับแต่งตั้งจากรัฐผู้ส่งให้ไปประจำการอย่างเป็นทางการในรัฐผู้รับโดยรัฐผู้รับได้รับรองพร้อมกับออกบัตรประจำตัวนักการทูตให้ด้วย จึงจะมีสิทธิสมบูรณ์ในการอุปโภคเอกสิทธิและความคุ้มกันต่าง ๆ ภายใต้ขอบเขตของกฎหมายระหว่างประเทศที่เกี่ยวข้อง

## อ้างอิง

## ดูเพิ่ม
* หนังสือเดินทางไทย
* หนังสือเดินทางญี่ปุ่น

หมวดหมู่:เอกสารราชการ
หมวดหมู่:หนังสือเดินทาง
หมวดหมู่:เอกสารเดินทางระหว่างประเทศ
แสลงใจ

**แสลงใจ** หรือ **ตูมกาแดง** () เป็นไม้ยืนต้นในป่าเบญจพรรณ เป็นที่มาของชื่ออุทยานแห่งชาติทุ่งแสลงหลวง

## ลักษณะทั่วไป
ลักษณะเป็นไม้ต้น สูง 5–25 ม. กิ่งก้านกลม เกลี้ยง สีเทาแกมเหลือง บางครั้งมีหนาม ใบดก หนาทึบ ใบสีเขียวเข้มเป็นมัน เป็นใบเดี่ยวเรียงตรงข้าม แผ่นใบรูปรี รูปไข่กว้าง ถึงรูปโล่ กว้าง 3–9 ซม. ยาว 4–10.5 ซม. ปลายใบมน ถึงเรียวแหลมและมักเป็นติ่งหนาม โคนใบมนกลม ขอบใบเรียบ ผิวใบเกลี้ยง มีเส้นใบหลัก 3–5 เส้นออกจากโคนใบ ดอก เล็ก สีเขียวอ่อน ถึงขาวนวล ยาว 0.8–1.3 ซม. ออกรวมกันเป็นช่อกระจุกแยกแขนง ที่ปลายยอด ผลกลมโต เหมือนลูกมะตูม ขนาดเส้นผ่านศูนย์กลาง 2.5–4 ซม. เมื่อสุกเป็นสีส้ม ถึงแดง เปลือกหนา ผิวมีขนสาก ถึงเกลี้ยง มี 1–4 เมล็ด เมล็ดรูปโล่ ขนาดเส้นผ่านศูนย์กลางประมาณ 2 ซม. มีขนคล้ายเส้นไหมคลุม

แสลงใจพบในบริเวณที่ลุ่มต่ำ ในป่าเบญจพรรณหรือป่าเต็งรัง ทางภาคเหนือและภาคตะวันออก ในต่างประเทศพบที่อินเดีย ศรีลังกา ลาว กัมพูชา เวียดนามและมาเลเซีย

## พิษ
เมล็ดมีสารสตริกนิน ใช้ในปริมาณต่ำเป็นยาบำรุงธาตุ กระตุ้นระบบการหายใจและการไหลเวียนของโลหิต ในตำรับสมุนไพรไทยเรียกว่า **โกฐกะกลิ้ง** ถ้าใช้มากจะเป็นพิษอย่างรุนแรงถึงตายได้ โดยจะทำให้เกิดอาการชักกระตุก เนื่องจากระบบประสาทส่วนกลางถูกทำลาย

## อ้างอิง

* แสลงใจ โดย กรมป่าไม้ 

## แหล่งข้อมูลอื่น

* สัมผัสอารมณ์ ฝนแรก หญ้าแตกใบ ใน“อช.ทุ่งแสลงหลวง” 

หมวดหมู่:ไม้ยืนต้น
หมวดหมู่:ไม้ป่าเบญจพรรณ
หมวดหมู่:พืชมีพิษ
หมวดหมู่:สกุลแสลงใจ
ปลาฉลามครุย

**ปลาฉลามครุย** (; ) เป็นปลาฉลามชนิดหนึ่ง ที่มีรูปร่างประหลาดมากคล้ายปลาไหล อาศัยอยู่ในน้ำลึก 1,968 – 3,280 ฟุต 

มีชื่อวิทยาศาสตร์ว่า *Chlamydoselachus anguineus* ในอยู่ในวงศ์ Chlamydoselachidae  เดิมเคยเชื่อว่าสูญพันธุ์ไปแล้ว แต่มีรายงานพบในหลายพื้นที่ รวมถึงในเขตน่านน้ำของญี่ปุ่น  ทำให้ปลาฉลามครุยกลายเป็น "ซากดึกดำบรรพ์มีชีวิต" อีกชนิดหนึ่งของโลก  เพราะเชื่อว่ามันไม่ได้เปลี่ยนแปลงรูปร่างลักษณะเลยมาตั้งแต่ยุคครีเทเชียส จนกระทั่งถึงปัจจุบัน 
thumb|left|บริเวณส่วนหัว
thumb|left|ลักษณะฟันและปาก
ในเดือนมกราคม ค.ศ. 2007 ปลาฉลามชนิดนี้ได้สร้างความฮือฮากลายเป็นข่าวโด่งดังไปทั้งโลก เมื่อชาวประมงชาวญี่ปุ่นสามารถจับตัวอย่างที่ยังมีชีวิตได้ตัวหนึ่งในเขตน้ำตื้นใกล้ชายฝั่งใกล้สวนน้ำอะวาชิมา ในนครชิซูโอกะทางภาคตะวันตกเฉียงใต้ของกรุงโตเกียว ซึ่งเชื่อว่าปลาตัวนี้ลอยขึ้นมาเพราะร่างกายอ่อนแอเนื่องจากความร้อนที่ขึ้นสูงของอุณหภูมิของน้ำ ซึ่งมีชีวิตอยู่ได้ไม่นานก็ตายไป

เชื่อว่าปลาฉลามชนิดนี้ กระจายพันธุ์อยู่ในเขตน้ำลึกใกล้นอร์เวย์, แอฟริกาใต้, นิวซีแลนด์, ชิลี และญี่ปุ่น มีรูปร่างเรียวยาวคลายปลาไหลหรืองูทะเล เป็นไปได้ว่าตำนานงูทะเลขนาดใหญ่ที่เป็นเรื่องเล่าขานของนักเดินเรือในสมัยอดีตอาจมีที่มาจากปลาฉลามชนิดนี้  มีผิวสีน้ำตาลหรือเทาเข้ม มีซี่กรองเหงือก 6 คู่ สีแดงสด และฟูกางออกเหมือนซาลาแมนเดอร์บางชนิด ทำให้ดูแลเหมือนครุย ซึ่งมีไว้สำหรับดูดซับออกซิเจนโดยเฉพาะ เนื่องจากในทะเลลึกมีปริมาณออกซิเจนน้อยกว่าด้านบนถึงกว่าครึ่ง ปากกว้างเลยตำแหน่งของตา ภายในปากมีฟันที่แตกเป็นดอกแหลม ๆ 3 แฉก ทำให้สันนิษฐานว่าเป็นปลาที่ล่าปลาเล็กเป็นอาหารที่เก่งฉกาจชนิดหนึ่ง  ความยาวเมื่อโตเต็มที่ประมาณ 6.5 ฟุต

## ดูเพิ่ม
*ปลาทะเลลึก

## อ้างอิง

## แหล่งข้อมูลอื่น
*[[วิดีโอคลิป]ของปลาฉลามครุย]
*จาก Fishbase.org

ฉลามโบราณ
หมวดหมู่:อันดับปลาฉลามครุย
หมวดหมู่:ซากดึกดำบรรพ์มีชีวิต
หมวดหมู่:ปลาทะเลลึก
กริชตูเรเดงโตร์

thumb|234px|รูปปั้นพระเยซูคริสต์ ฉากหลังเป็นยอดเขากอร์โกวาดู
***กริชตูเรเดงโตร์*** (;  *พระคริสต์ผู้ไถ่*) เป็นอลังการประติมากรรมพระเยซูในรีโอเดจาเนโร ประเทศบราซิล ออกแบบโดยปอล ลันดอฟสกี ประติมากรชาวฝรั่งเศสเชื้อสายโปแลนด์ และเอโตร์ ดา ซิลวา กอชตา () วิศวกรชาวบราซิลดำเนินการสร้างร่วมกับ Albert Caquot วิศวกรชาวฝรั่งเศส Gheorghe Leonida ประติมากรชาวโรมาเนีย เป็นผู้ก่อใบหน้า ประติมากรรมนี้สร้างขึ้นในช่วง ค.ศ.  1922 ถึง 1931 มีความสูง  ไม่รวมฐาน  แขนยืดกว้าง  ทำมาจากคอนกรีตเสริมแรงและหินสบู่

ประติมากรรมนี้มีน้ำหนัก 635 เมตริกตัน และตั้งอยู่บนยอดเขากอร์โกวาดูที่ความสูง  ในอุทยานแห่งชาติจีฌูกามองไปที่นครรีโอเดจาเนโร ถือเป็นประติมากรรมอาร์ตเดโคที่ใหญ่ที่สุดในโลก รูปปั้นอันเป็นสัญลักษณ์ศาสนาคริสต์ทั่วโลก กลายเป็นสัญลักษณ์ทางวัฒนธรรมของทั้งรีโอเดจาเนโรกับบราซิล และได้รับเลือกเป็นหนึ่งในเจ็ดสิ่งมหัศจรรย์ของโลกยุคใหม่

## ประวัติ

ตอนแรก Pedro Maria Boss บักบวชคณะวินเซนต์ เสนอแนะให้ตั้งอนุสรณ์ศาสนาคริสต์บนเขากอร์โกวาดูในช่วงกลางคริสต์ทศวรรษ 1850 เพื่ออุทิศแด่เจ้าหญิงอิซาเบล ผู้สำเร็จราชการแทนพระองค์ของบราซิล และพระราชธิดาในจักรพรรดิเปดรูที่ 2 แห่งบราซิล แต่โครงการไม่ได้รับการรับรอง ใน ค.ศ. 1889 เมื่อประเทศนี้กลายเป็นสาธารณรัฐ และถือแนวคิดการแยกศาสนจักรกับอาณาจักร รูปปั้นที่เสนอนี้จึงถูกยกเลิก

## อ้างอิง

## อ่านเพิ่ม
* 
* 
* 
* 
* 
* 

## แหล่งข้อมูลอื่น

* 
* Corcovado Train
* Map 
* 
* Map 
* Sanctuary of Christ the Redeemer at Google Cultural Institute

หมวดหมู่:ประติมากรรมพระเยซูขนาดมหึมา
หมวดหมู่:เจ็ดสิ่งมหัศจรรย์ของโลก
หมวดหมู่:สิ่งก่อสร้างในรีโอเดจาเนโร
หมวดหมู่:ผู้ครองสถิติโลก
ภาษาไทใต้คง

**ภาษาไทใต้คง** (ไทใต้คง: ; ) หรือ **ภาษาไทเหนือ** (; ) เป็นภาษาที่ใช้พูดในเขตปกครองตนเองชนชาติไทและจิ่งพัว เต๋อหง มีเสียงพยัญชนะ 17 เสียง เป็นพยัญชนะต้นได้ 16 เป็นตัวสะกดได้ 8 เสียง เสียง /น/ เป็นตัวสะกดได้อย่างเดียว สระมี 10 เสียง โดยทั่วไปไม่มีความแตกต่างระหว่างสระเสียงยาวและสระเสียงสั้น ยกเว้นสระ /อะ/ และสระ /อา/ มีวรรณยุกต์ 6 เสียง

## อ้างอิง

* 
* 
* 
* 
* 
* 
* 
* ปราณี กุลละวณิชย์. **ภาษาไทเหนือ.** กรุงเทพฯ : คณะอักษรศาสตร์ จุฬาลงกรณ์มหาวิทยาลัย, 2544.

## แหล่งข้อมูลอื่น

* Tai Dehong 
* Dehong Daiwen jianjie ji zifuji 德宏傣文简介及字符集  (*Introduction to Dehong Dai with examples*; in Chinese)
* Daiyu, Daiwen 傣语、傣文 (in Chinese)
* Yunnan sheng yuyan wenzi wang 云南省语言文字网 (*Yunnan province language and writing web*; in Chinese)

ไทใต้คง
ไทใต้คง
โขนธรรมศาสตร์

thumb|250px|การแสดงโขนธรรมศาสตร์
**โขนธรรมศาสตร์** ก่อตั้งขึ้นโดย หม่อมราชวงศ์คึกฤทธิ์ ปราโมช อดีตนายกรัฐมนตรี และ ศิลปินแห่งชาติ เพื่อเป็นการอนุรักษ์โขนและฝึกให้นักศึกษาดูโขนเป็น โขนธรรมศาสตร์จัดแสดงครั้งแรกต่อหน้าพระที่นั่งพระบาทสมเด็จพระเจ้าอยู่หัวภูมิพลอดุลยเดช ในชื่อตอนที่ว่า "นาคบาศ"

## อ้างอิง
* ผู้จัดการ, โขนธรรมศาสตร์ มรดกมีชีวิต , 20 เมษายน 2549
* 

หมวดหมู่:มหาวิทยาลัยธรรมศาสตร์
หมวดหมู่:โขน
โอเอะคาคิ

**โอเอะคาคิ** () เป็นกระดานข่าวอิเล็กทรอนิกส์ชนิดหนึ่ง ที่มีเครื่องมือสำหรับใช้ในการวาดภาพเพิ่มเติมขึ้นมา ลักษณะคล้ายกับโปรแกรมวาดและตกแต่งภาพอย่างโฟโตชอป หรือเพนเตอร์ มีต้นกำเนิดจากประเทศญี่ปุ่น โดยมีชื่อเรียกหลายแบบด้วยกัน เช่น โอเอะคาคิเคจิบัง (お絵かき掲示板) โอเอะคาคิบีบีเอส (お絵かきBBS) หรือ เพนท์บีบีเอส (Paint BBS) โดยมักถูกเรียกอย่างย่อๆ ว่า เอะบัง (มาจาก โอเอะคาคิเคจิบัง) โอเอะบิ (มาจาก โอเอะคาคิบีบีเอส) หรือ PBBS (มาจาก Paint BBS)

## ความสามารถ

## โอเอะคาคิรูปแบบต่างๆ
* OekakiBBS
* PaintBBS
* ชีเพนเตอร์ (しぃペインター)
* PictureBBS 
* BBSPainter 

## อ้างอิง

## แหล่งข้อมูลอื่น
* oekakibbs.com  
* oekakies.com 
*shichan.jp 
*piclab.jpn.ch  

อโอเอะคาคิ
วงปี่พาทย์

**วงปี่พาทย์** เป็นวงที่ประกอบไปด้วยเครื่องดนตรีประเภทตี เป่า และเครื่องประกอบจังหวะ ใช้บรรเลงในงานพระราชพิธีและพิธีต่าง ๆ แบ่งได้ 3 ขนาด ได้แก่

* วงปี่พาทย์เครื่องห้า แบ่งออกเป็น 2 ชนิด ได้แก่ 
*# ปีพาทย์เครื่องห้าอย่างหนัก จะใช้สำหรับการบรรเลงในการแสดงมหรสพหรืองานในพิธีต่าง ๆ ซึ่งจะประกอบไปด้วยเครื่องดนตรีต่าง ๆ ดังนี้คือ ฆ้องวงใหญ่ ปี่ใน กลองทัด ตะโพน และฉิ่ง
*# ปีพาทย์เครื่องห้าอย่างเบา ประกอบไปด้วยเครื่องดนตรีต่าง ๆ ดังนี้ คือ กลองชาตรี ฆ้องคู่ ฉิ่ง ปี่ และทับหรือโทน
* วงปี่พาทย์เครื่องคู่ เหมือนวงปี่พาทย์เครื่องห้า เพียงแต่เพิ่มระนาดทุ้มและฆ้องวงเล็กเข้าไป
* วงปี่พาทย์เครื่องใหญ่ เหมือนวงปี่พาทย์เครื่องคู่ เพียงแต่เพิ่มระนาดเอกเหล็กและระนาดทุ้มเหล็กเข้าไป

นอกจากนี้วงปี่พาทย์ยังมีอีก 3 ประเภทใหญ่ ๆ คือ
* วงปี่พาทย์นางหงส์
* วงปี่พาทย์มอญ
* วงปี่พาทย์ดึกดำบรรพ์
และยังมีวงปี่พาทย์พื้นเมืองทางภาคเหนือที่มีเอกลักษณ์เฉพาะถิ่นอีกด้วย เรียกว่า วงปี่พาทย์ล้านนา

## แหล่งข้อมูลอื่น

### หนังสือและบทความ

* จิตตพิมญ์ แย้มพราย. (2559). ดุริยศิลป์บนแผ่นดินศรีอยุธยา. ใน *อโยธยาศรีรามเทพนครบวรทวารวดี: มรดกความทรงจำแห่งสยามประเทศ*. เล่ม 2. บรรณาธิการโดย วินัย พงศ์ศรีเพียร. น. 271-296. กรุงเทพฯ: โครงการวิจัยอิสระประวัติศาสตร์ไทย.

### เว็บไซต์
* ลักษณะท่าทีในการเล่นดนตรีไทย 
* ชนิดและประเภทของวงปี่พาทย์ 


หมวดหมู่:วงดนตรีไทย
ติ่มซำ

**ติ่มซำ** (;  สำเนียงกวางตุ้งแปลว่า *ตามใจ, ตามสั่ง*) เป็นอาหารว่างหรืออาหารเรียกน้ำย่อยของจีน นิยมรับประทานกับน้ำชา (หยำฉ่า 飲茶 ว่า *ดื่มน้ำชา* เสิร์ฟพร้อมติ่มซำ) ที่เป็นที่รู้จักกันทั่วโลก เป็นคำเรียกรวมอาหารหลายอย่าง มักเป็นอาหารจำพวกปรุงด้วยการนึ่ง เช่น ขนมจีบ, ซาลาเปา, ฮะเก๋า, เกี๊ยวซ่า เป็นต้น บรรจุในภาชนะขนาดเล็ก เช่น เข่งไม้ไผ่ หรือจานใบเล็ก ในร้านอาหารจีนบางร้านนึ่งติ่มซำไว้บนเตารอลูกค้าสั่ง บางร้านใส่รถเข็นหรือใส่ตะกร้าคล้องคอ ให้พนักงานนำไปเสนอลูกค้าในร้าน ขณะที่กำลังรออาหารอื่น นอกจากนั้นอาหารทอดบางอย่างก็อาจรวมอยู่ในเมนูติ่มชำด้วย

ในประเทศไทย จังหวัดที่ขึ้นชื่อทางด้านติ่มซำ คือ จังหวัดตรังและจังหวัดภูเก็ต ตามร้านกาแฟยามเช้า จะขายกาแฟหรือชาพร้อมกับติ่มซำหลากหลายชนิด หรือรับประทานคู่กับหมูย่างเมืองตรัง ในภาคใต้ของประเทศไทยจะเรียกติ่มซำว่า "แต่เตี้ยม"

โดยมากแล้ว ติ่มซำจำพวกขนมจีบหรือฮะเก๋า จะรับประทานโดยจิ้มกับน้ำส้มสายชูดำ แต่ที่จังหวัดตรัง จะเป็นซอสลักษณะสีแดงขุ่น มีรสชาติหวาน ทำมาจากมันเทศ ถั่วลิสงต้มสุก ปรุงรสด้วยน้ำตาล น้ำส้ม และเกลือ เรียกว่า *"ค้อมเจือง"* หรือ *"น้ำส้มเจือง"* ซึ่งเพี้ยนมาจากคำว่า *"กำเจือง"* สันนิษฐานว่าที่มาจากซอสมะเขือเทศของฝรั่ง

## เมนูติ่มซำ
### จานหลัก
* จำพวกแผ่นแป้งห่อ (餃, 餃子)
** ฮะเก๋า (蝦餃)
** ฝั่นโก๋ (粉果)
** เกี๊ยว (水餃 *ต้ม*, 蒸餃 *นึ่ง*, 鍋貼 *ทอด*, 煎餃 *เจี๋ยน*)
** ขนมจีบ (燒賣)
** เกี๊ยวน้ำ (灌湯餃)
** ขนมกุยช่าย (韭菜餃子)
* จำพวกแผ่นแป้งม้วน (捲)
** เปาะเปี๊ยะทอด (春捲)
** ก๋วยเตี๋ยวหลอด (腸粉)
** ฟองเต้าหู้ม้วน (腐皮捲 *ทอด*, 鮮竹捲 *นึ่ง*)
* จำพวกก้อนแป้งกลม (包, 包子)
** ซาลาเปา (叉燒包)
** เสี่ยวหลงเปา (小籠包)
** หมั่นโถว (饅頭)
* จำพวกก้อนแป้งตัด (糕)
** ขนมกุยช่ายเจี๋ยน (韭菜煎)
** ขนมผักกาด (蘿蔔糕)
* จำพวกอื่น ๆ
** ฟงจ๋าว (鳳爪)
** ซี่โครงหมู (叉燒 *แดง*, 排骨 *ดำ*)
** หน่อไหมไก๊ (糯米雞)
** โจ๊ก (粥)

## อ้างอิง

## ดูเพิ่ม
* โชคดีติ่มซำ

หมวดหมู่:อาหารฮ่องกง
หมวดหมู่:อาหารไต้หวัน
หมวดหมู่:อาหารสิงคโปร์

หมวดหมู่:อาหารประจำชาติ
หมวดหมู่:คำและวลีภาษากวางตุ้ง

หมวดหมู่:อาหารว่าง
หมวดหมู่:อาหารนึ่ง
หมวดหมู่:อาหารเอเชียตะวันออก
พลาสโมเดียม

**พลาสโมเดียม** () เป็นสกุลของเชื้อปรสิตโปรโตซัวชนิดหนึ่งซึ่งทำให้เกิดโรคมาลาเรีย ในวงชีวิตของเชื้อชนิดนี้ต้องการโฮสต์สองตัวได้แก่พาหะที่เป็นยุงและโฮสต์ที่เป็นสัตว์มีกระดูกสันหลัง มีเชื้อพลาสโมเดียมไม่ต่ำกว่าสิบชนิดที่สามารถทำให้เกิดการติดเชื้อในมนุษย์ได้ ส่วนชนิดอื่นๆ ก็ทำให้เกิดการติดเชื้อในสัตว์ชนิดอื่นเช่นนก สัตว์เลื้อยคลาน หรือสัตว์ฟันแทะ เป็นต้น

หมวดหมู่:ปรสิตวิทยา
หมวดหมู่:ปรสิต
หมวดหมู่:Plasmodium
บาเซนจี

**บาเซนจี** () สายพันธุ์สุนัขล่าเหยื่อ (Hound) ชนิดหนึ่ง มีถิ่นกำเนิดดั้งเดิมที่ทวีปแอฟริกา บริเวณประเทศคองโก โดยคำว่า "บาเซนจี" เป็นภาษาสวาฮีลีแปลว่า "สิ่งที่อยู่ในพุ่มไม้" 

บาเซนจีเป็นสุนัขที่ผู้คนในแถบทวีปแอฟริกานิยมเลี้ยงมานานแล้ว เพราะหลักฐานทางโบราณคดีพบว่า รูปสลักในปิรามิดมีรูปของสุนัขที่ลักษณะคล้ายบาเซนจีอยู่ และแม้เทพองค์หนึ่งที่เป็นที่นับถือของชาวอียิปต์โบราณ คือ อะนูบิส (Anubis) ก็มีหัวเป็นสุนัขคล้ายบาเซนจี 
ชาวพื้นเมืองในแอฟริกานิยมใช้บาเซนจีในการล่าสัตว์ ซึ่งบาเซนจีสามารถใช้ล่าเป็นอย่างดีทั้งสัตว์ขนาดเล็ก อย่าง นก หนู กระต่าย หรือแม้แต่กระทั่งสัตว์ขนาดใหญ่อย่างกอริลลา

ลักษณะของบาเซนจี เป็นสุนัขขนสั้น รูปร่างปราดเปรียว สง่างาม หลังตรง รูปร่างถือว่าไม่ใหญ่เมื่อเทียบกับสุนัขล่าเนื้อชนิดอื่น ๆ หางม้วนเป็นวงกลม หน้าแหลม หูแหลมชี้ตั้ง มีความสูงประมาณ 40–43 เซนติเมตร น้ำหนัก 9.5–11 กิโลกรัม และมีลักษณะพิเศษคือ ไม่มีกลิ่นตัว และไม่เห่า จัดว่าเป็นสุนัขชนิดเดียวในโลกที่ไม่เห่า เมื่อเวลาจะส่งเสียงขู่จะเพียงแค่คำรามสั้น ๆ ในลำคอ สีลำตัวโดยมากจะเป็นสีน้ำตาล–ขาว หรือ สีน้ำตาลแดง–ขาว อายุโดยเฉลี่ย 16 ปี 

อุปนิสัยของบาเซนจี เป็นสุนัขฉลาด แม้จะไม่เห่า แต่ก็สามารถใช้เฝ้าบ้านได้เป็นอย่างดี มีสัญชาตญาณความเป็นนักล่าสูงอันเป็นลักษณะนิสัยประจำสายพันธุ์ และรักอิสระไม่ชอบให้ใครมาบังคับขู่เข็ญ เข้ากับเด็ก ๆ ได้ดี แต่มักไม่สนใจสิ่งรอบข้าง

บาเซนจีถูกนำเข้ามาในอังกฤษครั้งแรกเมื่อปี ค.ศ. 1937 เพื่อพัฒนาสายพันธุ์ แต่ทว่าไม่ประสบความสำเร็จในช่วงแรก เนื่องไม่มีภูมิคุ้มกันโรคหัดสุนัข จึงพากันล้มตายเป็นจำนวนมาก ทว่ารุ่นต่อมาก็ถูกผสมพันธุ์ได้สำเร็จ และเริ่มเป็นที่รู้จักแพร่หลายจนถึงปัจจุบันนี้ 

สำหรับในประเทศไทย บาเซนจียังเป็นสุนัขที่ได้รับความนิยมน้อย เนื่องจากเป็นสุนัขที่มีราคาแพง โดยมากมักจะนำเข้ามาจากต่างประเทศ อีกทั้งยังมีรูปร่าง ลักษณะ คล้ายคลึงกับสุนัขทั่วไปของไทย จึงทำให้ไม่ได้รับความนิยมนัก สำหรับสุนัขบาเซนจีที่มีชื่อเสียงในประเทศไทย ได้แก่ คุณทองแท้ สุนัขทรงเลี้ยงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร คู่ของคุณทองแดง ซึ่งคุณทองแดงนี้ก็สันนิษฐานว่ามีเชื้อสายของบาเซนจีผสมอยู่ด้วยเช่นเดียวกัน 

## ดูเพิ่ม
* คุณทองแท้
* คุณทองแดง

## อ้างอิง

## แหล่งข้อมูลอื่น

หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:พันธุ์สุนัขหายาก
หมวดหมู่:สุนัขล่าเนื้อ
พีระมิดแห่งกีซา

**พีระมิดแห่งกีซา** สามารถหมายถึง:
* **[[พีระมิดคูฟู|มหาพีระมิดแห่งกีซา]]** หรือ **พีระมิดคูฟู** พีระมิดที่มีขนาดใหญ่ที่สุดในหมู่พีระมิดแห่งที่ราบสูงกีซา
* **[[หมู่พีระมิดแห่งที่ราบสูงกีซา]]**
การนวดกระตุ้นการทำงานของหัวใจ

**การนวดกระตุ้นการทำงานของหัวใจ** () เป็นการใช้เครื่องมือที่ทำงานประสานกับคลื่นไฟฟ้าหัวใจ โดยการปั๊มลมเข้าสายรัดพันรอบขา น่อง สะโพกทั้ง 2 ข้าง ให้ประสานกับจังหวะการบีบและคลายตัวของหัวใจเพื่อช่วยให้เลือดผ่านหลอดเลือดไปเลี้ยงหัวใจได้มากขึ้น โดยกระตุ้นให้มีหลอดเลือดเลี้ยงหัวใจใหม่หรือมีการแตกแขนงของหลอดเลือดเล็กๆ เพิ่มขึ้น เป็นทางเบี่ยงให้เลือดไปเลี้ยงหัวใจในตำแหน่งที่มีหลอดเลือดตีบเพื่อเพิ่มปริมาณออกซิเจนเข้าสู่หัวใจ และช่วยให้หัวใจทำงานเบา เป็นการลดภาวะขาดเลือด ทำให้การทำงานของหลอดเลือดหัวใจ ระบบฮอร์โมนที่เกี่ยวข้อง รวมทั้งหัวใจทำงานมีประสิทธิภาพมากขึ้น
**ใครบ้างที่สามารถรับการรักษาด้วยเครื่อง EECP**
* ผู้ที่มีอาการเจ็บหน้าอกจากกล้ามเนื้อหัวใจขาดเลือดที่รักษาด้วยยา, การขยายหลอดเลือดด้วยบอลลูน/ขดลวด หรือการผ่าตัดทำทางเบี่ยงเส้นเลือดหัวใจแล้วยังมีอาการอยู่
* ทำกิจกกรมได้จำกัดเนื่องจากอาการแน่นหน้าอก
* มีอาการของหลอดเลือดหัวใจตีบโดยที่ไม่สามารถรักษาด้วยการผ่าตัดหรือขยายหลอดเลือดด้วยบอลลูน/ขดลวด เนื่องจากสภาพร่างกายที่ไม่อำนวยต่อการรักษาดังกล่าว เช่น มีโรคอื่นๆ ร่วมด้วย อาทิ เบาหวาน โรคปอด ไตวาย น้ำท่วมปอดหรือสภาพหลอดเลือดที่ไม่เหมาะสมที่จะรักษาด้วยวิธีดังกล่าว
* ผู้มีภาวะหัวใจล้มเหลวจากหลอดเลือดหัวใจตีบ หรือกล้ามเนื้อหัวใจผิดปกติ
**เกณฑ์การรักษาเบื้องต้นของการรักษาด้วยเครื่อง EECP **

**ข้อห้ามของการรักษาด้วยเครื่อง EECP**
* ตั้งครรภ์
* มีภาวะผิดปกติของเส้นเลือด
* มีภาวะหัวใจผิดปกติ
* ผู้ที่มีความดันโลหิตสูง ต้องควบคุมระดับความดันให้ปกติก่อนการรักษา
**การปฏิบัติตัวก่อนการรักษา**
* งดดื่มน้ำและอาหาร อย่างน้อย 1 ชั่วโมง 30 นาที ก่อนการมาโรงพยาบาล
* หากรับประทานยาขับปัสสาวะ อาจต้องปรับเวลาการรับประทานยา
* ก่อนการรักษาหากมีอาการผิดปกติ เช่น เจ็บหน้าอก เหนื่อยนอนราบไม่ได้ ใจสั่น ต้องแจ้งแพทย์หรือเจ้าหน้าที่ทุกครั้ง
**การปฏิบัติตัวหลังทำการรักษา**
* ไม่ควรหยุดทำการรักษาต่อเนื่องเกิน 5 วัน จนกว่าจะครบจำนวนครั้ง ตามโปรแกรมที่แพทย์สั่ง เพื่อให้การรักษามีประสิทธิผลสูงสุด
คณะบริหารธุรกิจ มหาวิทยาลัยเทคโนโลยีราชมงคลรัตนโกสินทร์

**คณะบริหารธุรกิจ [[มหาวิทยาลัยเทคโนโลยีราชมงคลรัตนโกสินทร์]]** เป็นหน่วยงานระดับคณะ ในสังกัดมหาวิทยาลัยเทคโนโลยีราชมงคลรัตนโกสินทร์ ตั้งอยู่ในพื้นที่เดิมของมหาวิทยาลัยเทคโนโลยีราชมงคลรัตนโกสินทร์ วิทยาเขตบพิตรพิมุข จักรวรรดิ

## ประวัติ
คณะบริหารธุรกิจ มหาวิทยาลัยลัยเทคโนโลยีราชมงคลรัตนโกสินทร์ เดิมก่อตั้งในนาม "**คณะบริหารธุรกิจ**" สถาบันเทคโนโลยีราชมงคล ตาม พระราชบัญญัติสถาบันเทคโนโลยีราชมงคล พุทธศักราช 2532 สืบเนื่องจากการเปลี่ยนชื่อมหาวิทยาลัยและการยกฐานะสถาบันเทคโนโลยีราชมงคล เป็นมหาวิทยาลัยเทคโนโลยีราชมงคลทั้ง 9 แห่ง ตามพระราชบัญญัติมหาวิทยาลัยเทคโนโลยีราชมงคล พุทธศักราช 2548 มีผลให้คณะบริหารธุรกิจแบ่งแยกออกตามมหาวิทยาลัยเทคโนโลยีราชมงคลแต่ละแห่ง หนึ่งในนั้นได้แก่'''คณะบริหารธุรกิจ มหาวิทยาลัยเทคโนโลยีราชมงคลรัตนโกสินทร์''' 

คณะบริหารธุรกิจ มหาวิทยาลัยเทคโนโลยีราชมงคลรัตนโกสินทร์ ได้รับจัดตั้งเป็นส่วนราชการระดับคณะตามกฎกระทรวง เมื่อปี พ.ศ. 2556

## หลักสูตร
คณะบริหารธุรกิจรับผิดชอบการเรียนการสอนในระดับปริญญาตรีและระดับบัณฑิตศึกษา ในสาขาวิชาต่าง ๆ ดังนี้

## อ้างอิง

ราชมงคลรัตนโกสินทร์,มหาวิทยาลัย
หมวดหมู่:หน่วยงานในสังกัดมหาวิทยาลัยเทคโนโลยีราชมงคลรัตนโกสินทร์
โรงอุปรากรซิดนีย์

**โรงอุปรากรซิดนีย์** () เป็นหนึ่งในสิ่งก่อสร้างสมัยใหม่ที่รู้จักกันดีทั่วโลก ออกแบบโดยเยิร์น อุตโซน (Jørn Utzon) สถาปนิกชาวเดนมาร์ก ตั้งอยู่บริเวณปากอ่าวซิดนีย์ นครซิดนีย์ รัฐนิวเซาท์เวลส์ ประเทศออสเตรเลีย และเมื่อวันที่ 27 มิถุนายน พ.ศ. 2550 องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนโรงอุปรากรซิดนีย์เป็นแหล่งมรดกโลก

## ขนาด
โรงอุปรากรมีขนาดประมาณ 1.8 เฮกเตอร์ (4.5 เอเคอร์) ภายในประกอบไปด้วยห้องต่าง ๆ ดังนี้

* โรงแสดงคอนเสิร์ต 2,679 ที่นั่ง ซึ่งมีไปป์ออร์แกนที่ใหญ่ที่สุดในโลก  
* โรงอุปรากร 1,547 ที่นั่ง
* โรงละคร 544 ที่นั่ง
* เพลเฮาส์  398 ที่นั่ง
* โรงภาพยนตร์  364 ที่นั่ง และ
* อื่น ๆ ประกอบด้วยสตูดิโอสำหรับซ้อม 5 ห้อง ภัตตาคาร 4 ร้าน บาร์ 6 แห่ง ฯลฯ

ตัวโรงละครมีความสูง 65 เมตร ด้านยาว 183 เมตร จุดที่กว้างที่สุดมีความยาว 120 เมตร และเสาเข็มฝังเข้าไปในดินมีความลึกถึง 25 เมตร

## แหล่งข้อมูลอื่น

หมวดหมู่:แหล่งมรดกโลกในประเทศออสเตรเลีย
หมวดหมู่:แหล่งมรดกโลกทางวัฒนธรรม
หมวดหมู่:โรงละครในประเทศออสเตรเลีย
หมวดหมู่:สิ่งก่อสร้างในซิดนีย์
นาซีโกเร็งปัตตายา

**นาซีโกเร็งปัตตายา** (, "ข้าวผัดพัทยา") เรียกสั้น ๆ ว่า **นาซีปัตตายา** (, "ข้าวพัทยา") เป็นข้าวผัดเอเชียตะวันออกเฉียงใต้ที่ทำจากข้าวผัดไก่ที่นำไปห่อด้วยไข่เจียว มักเสิร์ฟพร้อมซอสพริก แตงกวา และข้าวเกรียบกุ้ง ถึงแม้ว่าจะมีชื่อนี้ เชื่อกันว่าอาหารจานนี้มีต้นกำเนิดในประเทศมาเลเซีย และปัจจุบันพบได้ทั่วไปในประเทศอินโดนีเซียและสิงคโปร์ 

[thumb|right|''นาซีโกเร็งปัตตายา''แบบอินโดนีเซียที่[เปอกันบารู เกาะสุมาตรา]]
ในประเทศอินโดนีเซีย *[[นาซีโกเร็ง]]* ประเภทนี้มักเรียกเป็น ***นาซีโกเร็งอัมปลป*** (, ข้าวผัดห่อ) เพราะ*นาซีโกเร็ง*ประเภทนี้ มักห่อด้วยแผ่นไข่เจียวบาง อย่างไรก็ตาม เนื่องจากอิทธิพลจากเพื่อนบ้านและความใกล้ชิด ทำให้เริ่มมีผู้เรียกอาหารนี้เป็น *นาซีโกเร็งปัตตายา*

## ศัพทมูลวิทยาและต้นกำเนิด
เชื่อว่าชื่ออาหารมีที่มาจากเมืองพัทยาในประเทศไทย อย่างไรก็ตาม ถึงแม้ว่าจะมีชื่อเหมือนภาษาไทย อาหารจานนี้เป็นที่นิยมในประเทศมาเลเซียมากกว่าประเทศไทย และข้าวผัดพัทยาห่อไข่เจียวแทบไม่พบในตัวเมืองพัทยาเลย ทำให้มีความเป็นไปได้มากกว่าว่าอาหารนี้มีต้นกำเนิดในประเทศมาเลเซีย และชื่อที่คล้ายภาษาไทยน่าจะเป็นกลยุทธ์ทางการตลาดหรือความแปลกใหม่

## จานคล้ายกัน
ส่วนในประเทศญี่ปุ่นมีอาหารที่คล้ายกันนี้เรียกว่าออมไรซ์ (*โอมุไรซุ* มาจากศัพท์ภาษาอังกฤษว่า *omelette*/*omuretsu* กับ *rice*) หรือข้าวห่อไข่ ซึ่งเป็นข้าวผัดไข่ห่อด้วยไข่เจียว และราดซอสมะเขือเทศแทน

## อ่านเพิ่ม
* 

## อ้างอิง

## แหล่งข้อมูลอื่น
* 

หมวดหมู่:ข้าวผัด
หมวดหมู่:คำศัพท์และวลีภาษามลายู
หมวดหมู่:อาหารมาเลเซีย
หมวดหมู่:อาหารอินโดนีเซีย
หมวดหมู่:อาหารจากไข่
หมวดหมู่:อาหารที่มีข้าวและเนื้อไก่
หมวดหมู่:อาหารยัดไส้
พ.ศ. 2570

**พุทธศักราช 2570** ตรงกับปีคริสต์ศักราช 2027 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน และเป็น

* ปีมะแม นพศก จุลศักราช 1389 (วันที่ 16 เมษายน เป็นวันเถลิงศก)
* ปีที่ 8 ของคริสต์ทศวรรษ 2020, ปีที่ 27 ของคริสต์ศตวรรษที่ 21 และปีที่ 27 ของคริสต์สหัสวรรษที่ 3

## เหตุการณ์ที่จะเกิดขึ้น

### พฤษภาคม
* 15 พฤษภาคม - 15 สิงหาคม – เอ็กซ์โป 2027 จะจัดขึ้นที่เบลเกรด ประเทศเซอร์เบีย

### มิถุนายน
* มิถุนายน – อิสตันบูล ประเทศตุรกีจะเป็นเจ้าภาพยูโรเปียนเกมส์ 2027
* 24 มิถุนายน–25 กรกฎาคม – ฟุตบอลโลกหญิง 2027 จะจัดขึ้นในประเทศบราซิล

### สิงหาคม
* 7 สิงหาคม - ดาวเคราะห์น้อย (137108) 1999 AN10 จะโคจรเฉียดโลกที่ระยะห่าง 388,960 กิโลเมตร (0.0026 หน่วยดาราศาสตร์)

### ธันวาคม
* 5 ธันวาคม – ยูเนสโก ประกาศถวายพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้ทรงเป็นบุคคลสำคัญของโลก เนื่องในโอกาสวันคล้ายวันพระบรมราชสมภพครบ 100 ปี

### ไม่ทราบวันที่
* กลาง ค.ศ. 2027 – อาร์ทิมิส 3 ภารกิจที่มีมนุษย์ร่วมเดินทางครั้งที่สอง และการลงจอดบนดวงจันทร์ครั้งแรกนับตั้งแต่ พ.ศ. 2515 และภารกิจครั้งที่สามของโครงการอาร์ทิมิส วางแผนปล่อยตัวไม่เร็วกว่าเวลานั้น
* เขตปกครองตนเองบูเกนวิลล์ในประเทศปาปัวนิวกินีจะได้รับเอกราชตามข้อตกลงในปี ค.ศ. 2021

## วันสำคัญทางศาสนาและพิธีกรรม
* 6 กุมภาพันธ์ - วันตรุษจีน
* 21 กุมภาพันธ์ - วันมาฆบูชา
* 13-15 เมษายน - สงกรานต์
* พฤษภาคม - วันพืชมงคล
* 20 พฤษภาคม - วันวิสาขบูชา
* 18 กรกฎาคม - วันอาสาฬหบูชา
* 19 กรกฎาคม - วันเข้าพรรษา
* 15 ตุลาคม - วันออกพรรษา
* 13 พฤศจิกายน - วันลอยกระทง
* 25 ธันวาคม - วันคริสต์มาส

## อ้างอิง
พ.ศ. 2571

**พุทธศักราช 2571** ตรงกับปีคริสต์ศักราช 2028 เป็นปีอธิกสุรทินที่วันแรกเป็นวันเสาร์ตามปฏิทินเกรกอเรียน และเป็น
* ปีวอก สัมฤทธิศก จุลศักราช 1390 (วันที่ 16 เมษายน เป็นวันเถลิงศก)
* ปีที่ 9 ของคริสต์ทศวรรษ 2020, ปีที่ 28 ของคริสต์ศตวรรษที่ 21 และปีที่ 28 ของคริสต์สหัสวรรษที่ 3

## เหตุการณ์
* 14 เมษายน - เกิดสุริยุปราคาบางส่วน
* 8 พฤษภาคม – การเลือกตั้งประธานาธิบดีฟิลิปปินส์ปี 2028
* 26 มิถุนายน - ดาวเคราะห์น้อย (153814) 2001 WN5 จะโคจรเฉียดโลกที่ระยะห่าง 0.00166 หน่วยดาราศาสตร์ (248,000 กิโลเมตร หรือ 154,000 ไมล์) จากโลก
* 14 – 31 กรกฎาคม – การแข่งขันกีฬาโอลิมปิกฤดูร้อนครั้งที่ 34 ณ นครลอสแอนเจลิส รัฐแคลิฟอร์เนีย สหรัฐอเมริกา
* 22 กรกฎาคม – เกิดสุริยุปราคาเต็มดวง สามารถมองเห็นได้ทั่วประเทศออสเตรเลีย รวมทั้งซิดนีย์และนิวซีแลนด์ด้วย
* 12 สิงหาคม - พระราชพิธีมหามงคลเฉลิมพระชนมพรรษา 8 รอบ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
* 15 – 27 สิงหาคม – การแข่งขันกีฬาพาราลิมปิกฤดูร้อน 2028 ณ ลอสแอนเจลิส รัฐแคลิฟอร์เนีย สหรัฐอเมริกา
* 26 ตุลาคม – ดาวเคราะห์น้อย (35396) 1997 XF11 จะโคจรเฉียดโลกที่ระยะห่าง 0.0062 หน่วยดาราศาสตร์ (930,000 กิโลเมตร หรือ 580,000 ไมล์) จากโลก

## วันสำคัญทางศาสนาและพิธีกรรม
* 26 มกราคม - วันตรุษจีน
* 10 กุมภาพันธ์ - วันมาฆบูชา
* 13-15 เมษายน - สงกรานต์
* 8 พฤษภาคม - วันวิสาขบูชา
* 6 กรกฎาคม - วันอาสาฬหบูชา
* 7 กรกฎาคม - วันเข้าพรรษา
* 3 ตุลาคม - วันออกพรรษา
* 1 พฤศจิกายน - วันลอยกระทง
* 25 ธันวาคม - วันคริสต์มาส

## อ้างอิง
พ.ศ. 2572

**พุทธศักราช 2572** ตรงกับปีคริสต์ศักราช 2029 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น

* ปีระกา เอกศก จุลศักราช 1391 (วันที่ 16 เมษายน เป็นวันเถลิงศก)
* ปีที่ 10 และปีสุดท้ายของคริสต์ทศวรรษ 2020, ปีที่ 29 ของคริสต์ศตวรรษที่ 21 และปีที่ 29 ของคริสต์สหัสวรรษที่ 3

## เหตุการณ์
* 6 มีนาคม - จินตหรา พูนลาภ ราชินีลูกทุ่งหมอลำ อายุครบ 60 ปี
* 13 เมษายน - ดาวเคราะห์น้อย 99942 อโพฟิส (ก่อนหน้านี้รู้จักกันดีโดยชั่วคราวในชื่อ 2004 MN4) จะโคจรเฉียดโลกที่ระยะห่าง 30,000 กิโลเมตร (18,600 ไมล์) ของโลกซึ่งอโพฟิสโคจรใกล้โลกมากจนมีความสว่างปรากฏอยู่ที่ 3 แมกนิจูดซึ่งสว่างพอที่จะเห็นบนโลกได้

## บันเทิงคดีที่อ้างอิงถึงปีนี้
* ภาพยนตร์ *The Terminator* (1984) และ *Terminator 2: Judgment Day* (1991) หุ่นยนต์ถูกส่งมาจากอนาคตในปี ค.ศ. 2029 มายังโลกปัจจุบัน
พ.ศ. 2573

**พุทธศักราช 2573** ตรงกับปีคริสต์ศักราช 2030 เป็นปีปกติสุรทินที่วันแรกเป็นวันอังคารตามปฏิทินเกรกอเรียน และเป็น
* ปีจอ โทศก จุลศักราช 1392 (วันที่ 16 เมษายน เป็นวันเถลิงศก)

## เหตุการณ์
* 8–24 กุมภาพันธ์ - กีฬาโอลิมปิกฤดูหนาว 2030 จะจัดขึ้นที่เฟรนช์แอลป์ ประเทศฝรั่งเศส
* 25 กันยายน - ครบรอบ 100 ปีชาตกาลของราชาเพลงลูกทุ่ง สุรพล สมบัติเจริญ
* ซาอุดีอาระเบียจะไม่มีน้ำมันส่งออกอีกต่อไป 
* โลกจะต้องการอาหารอย่างน้อย 50 % พลังงาน 45 % และน้ำ 30 % มากกว่าความต้องการในปี ค.ศ. 2012 
* รถของ John wick ซ่อมเสร็จในปีนี้

## วันสำคัญทางศาสนาและพิธีกรรม
* 3 กุมภาพันธ์ - วันตรุษจีน
* 13-15 เมษายน - สงกรานต์
* 25 ธันวาคม - วันคริสต์มาส

## อ้างอิง
พ.ศ. 2574

**พุทธศักราช 2574** ตรงกับปีคริสต์ศักราช 2031 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น

* ปีกุน ตรีศก จุลศักราช 1393 (วันที่ 16 เมษายน เป็นวันเถลิงศก)

## เหตุการณ์
*1 มกราคม - วันคล้ายวันพระบรมราชสมภพ พระบาทสมเด็จพระมงกุฎเกล้าเจ้าอยู่หัว ครบ 150 ปี
* 6 มกราคม - วันสถาปนาโดริโทส
*17 มีนาคม - ปรากฏการณ์ดาวศุกร์เคลื่อนที่ผ่านดาวยูเรนัส
* 29 ตุลาคม - ปรากฏการณ์ดาวศุกร์เคลื่อนที่ผ่านดาวยูเรนัส
* 6 พฤศจิกายน - เครื่องไทม์แมชชีนเครื่องแรกของโลกถูกสร้างโดย เอ็ดวิน เอกวาดอร์ นักประดิษฐ์ชาวเบลเยื่ยม
* 17 ธันวาคม - ปรากฏการณ์โลกเคลื่อนที่ผ่านดาวยูเรนัส

## วันสำคัญทางศาสนาและพิธีกรรม
* 23 มกราคม - วันตรุษจีน
* 7 มีนาคม - วันมาฆบูชา
* 13-15 เมษายน - สงกรานต์
* 4 มิถุนายน - วันวิสาขบูชา
* 2 สิงหาคม - วันอาสาฬหบูชา
* 3 สิงหาคม - วันเข้าพรรษา
* 30 ตุลาคม - วันออกพรรษา
* 28 พฤศจิกายน - วันลอยกระทง
* 25 ธันวาคม - วันคริสต์มาส
พ.ศ. 2575

**พุทธศักราช 2575** ตรงกับปีคริสต์ศักราช 2032 เป็นปีอธิกสุรทินที่วันแรกเป็นวันพฤหัสบดีตามปฏิทินเกรกอเรียน และเป็น

* ปีชวด จัตวาศก จุลศักราช 1394 (วันที่ 16 เมษายน เป็นวันเถลิงศก)

## เหตุการณ์
* 21 เมษายน - พระราชพิธีสมโภชกรุงรัตนโกสินทร์ 250 ปี
* 24 มิถุนายน - ครบรอบ 1 ศตวรรษ ของเหตุการณ์การปฏิวัติสยาม
* 28 กรกฎาคม - วันเฉลิมพระชนมพรรษา ครบ 80 พรรษา พระบาทสมเด็จพระวชิรเกล้าเจ้าอยู่หัว
* 12 สิงหาคม - วันคล้ายวันพระบรมราชสมภพ ครบ 100 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
### เหตุการณ์ไม่ทราบวัน
* การแข่งขันโอลิมปิกฤดูร้อน 2032

## วันสำคัญทางศาสนาและพิธีกรรม

## บันเทิงคดีที่อ้างอิงถึงปีนี้
* ภาพยนตร์ *Terminator 3: Rise of the Machines* (2003) จอห์น คอนเนอร์ ถูกฆ่าตายในปี ค.ศ. 2032 แต่ได้ส่งหุ่นยนต์กลับมาในปัจจุบัน (ค.ศ. 2004) เพื่อเปลี่ยนแปลงอดีต
พ.ศ. 2576

**พุทธศักราช 2576** ตรงกับปีคริสต์ศักราช 2033 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น

* ปีฉลู เบญจศก จุลศักราช 1395 (วันที่ 16 เมษายน เป็นวันเถลิงศก)

## เหตุการณ์

## วันสำคัญทางศาสนาและพิธีกรรม
* 31 มกราคม - วันตรุษจีน
* 14 กุมภาพันธ์ - วันมาฆบูชา
* 13-15 เมษายน - สงกรานต์
* 13 พฤษภาคม - วันวิสาขบูชา
* 11 กรกฎาคม - วันอาสาฬหบูชา
* 12 กรกฎาคม - วันเข้าพรรษา
* 8 ตุลาคม - วันออกพรรษา
* 6 พฤศจิกายน - วันลอยกระทง
* 25 ธันวาคม - วันคริสต์มาส
ปีแยร์ เดอ แฟร์มา

thumb|250px|ปิแยร์ เดอ แฟร์มาต์

**ปีแยร์ เดอ แฟร์มา** (  ; 17 สิงหาคม 1601 หรือ 1607/8 - 12 มกราคม 1665) เป็นชาวฝรั่งเศส ผู้เป็นนักกฎหมายประจำสภานิติบัญญัติประจำแคว้นตูลูซ และเป็นนักคณิตศาสตร์มือสมัครเล่นที่ได้ชื่อเสียงมาจากริเริ่มพัฒนาการหลายแขนงอันนำไปสู่แคลคูลัสกณิกนันต์ (infinitesimal calculus) รวมถึง การกะความเท่าเทียม (adequality) โดยเฉพาะอย่างยิ่ง เป็นที่นิยมกันว่า เขาค้นพบวิธีดั้งเดิมสำหรับคำนวณเส้นโค้งที่กว้างที่สุดและที่เล็กที่สุด อันเทียบได้กับ เส้นโค้งลักษณะเฉพาะ (characteristic curve) ในสมการเชิงอนุพันธ์ในวิชาการปัจจุบัน นอกจากนี้ เขายังเป็นมีชื่อเสียงในเรื่องงานค้นคว้าเกี่ยวกับทฤษฎีจำนวน ด้วย

## อ้างอิง

## ดูเพิ่ม
* ทฤษฎีบทสุดท้ายของแฟร์มา
* ทฤษฎีบทเล็กของแฟร์มา
* จำนวนแฟร์มา

หมวดหมู่:บุคคลที่เกิดในปี พ.ศ. 2144
หมวดหมู่:นักคณิตศาสตร์ชาวฝรั่งเศส
หมวดหมู่:บุคคลจากจังหวัดตาร์เนการอน
ภาษาม๊อก

**ภาษาม๊อก** หรือ**ภาษาอะม๊อก** () เป็นภาษาหนึ่งในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยปะหล่องซึ่งพูดอยู่ในบริเวณตะวันตกเฉียงเหนือ และตะวันออกเฉียงเหนือ ของจังหวัดเชียงใหม่ ริมแม่น้ำวังเป็นภาษาที่ใกล้ตาย พบผู้พูดเพียง 7 คนเมื่อ พ.ศ. 2524 

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International.

## แหล่งข้อมูลอื่น
* www.ethnologue.com

หมวดหมู่:ภาษาในประเทศไทย
อรัญญา ประทุมทอง

**อรัญญา ประทุมทอง** (**ปุ้ย**) นักแสดง มีผลงานการแสดงละครเช่น เรื่อง สะใภ้จ้าว และ น่ารัก ทางไทยทีวีสีช่อง 3

ปัจจุบันกำลังศึกษาระดับปริญญาโท  คณะนิเทศศาสตร์ มหาวิทยาลัยธุรกิจบัณฑิตย์
สาขา  นิเทศศาสตร์ธุรกิจ

## ผลงานละครโทรทัศน์
* คุณแม่เพื่อนรัก (2533) ช่อง 7
* ปีศาจหรรษา (2534) ช่อง 5
* สายฟ้าสลาตัน (2534) ช่อง 7
* สี่แยกนี้อายุน้อย (2535) ช่อง 3
*  ชีวิตเปื้อนฝุ่น   (2535) ช่อง 7
* บ้านผีเพี้ยน (2535) ช่อง 7 
* บัลลังก์เมฆ (2536) ช่อง 5 
* แม่จอมยุ่ง (2536) ช่อง 3
* ซุปเปอร์ปั๊ม (2537)ช่อง 3
* กุหลาบที่ไร้หนาม (2540) ช่อง 7 
* ซึมน้อยหน่อยกะล่อนมากหน่อย (2540) ช่อง 3
* ปลื้ม (2540) ช่อง 3
* ซอสามสาย (2540) ช่อง 3
* กัลปังหา (2541) ช่อง 3
* ตำรับรัก (2542) ช่อง 3
* หัวใจป้ายแดง (2542) ช่อง 7
*เจ้าสาวปริศนา (2542) ช่อง 3
* สาวน้อยคาเฟ่ (2543) ช่อง 3 (รับเชิญ)
* บ้านทรายทอง (2543) ช่อง 3
* ขมิ้นกับปูน (2544) ช่อง 3 (รับเชิญ)
* สามีเงินผ่อน (2544) ช่อง 3
* สะใภ้จ้าว (2545) ช่อง 3
* เจ้านายวัยกระเตาะ (2546) ช่อง 3
* ทับเทวา (2546) ช่อง 7
* สาทรดอนเจดีย์ (2548) ช่อง 3
* เจ้าบ่าวก้นครัว (2548) ช่อง 3
* แต่ปางก่อน (2548) ช่อง 3
* นางบาป (2548) ช่อง 3
* น่ารัก (2549) ช่อง 3
* ดวงใจปาฏิหาริย์ (2549) ช่อง 7
* เหยื่อมาร (2549) ช่อง 3
* รักปาฏิหาริย์ (2554) ช่อง 3
* แค้นเสน่หา (2556) ช่อง 3
* ไอ้คุณผี (2556) ช่อง 3 
* พลับพลึงสีชมพู (2558) ช่อง 3
* คุณหญิงนอกทำเนียบ (2558) ช่อง 8 
* เจ้าบ้าน เจ้าเรือน (2559) ช่อง 3
* นางโชว์ (2559) ช่อง 3 (รับเชิญ)
* LOVE COMPLEX คอนโดวุ่น จุ้นรัก (2560) ช่อง 9
* กามเทพซ้อนกล (2560) ช่อง 3
* เสน่หามายา (2561) ช่อง 7
* นายร้อยสอยดาว (2561) ช่อง 5
* หน้ากากแก้ว (2561) ช่องวัน 31 (รับเชิญ)
* พชรมนตรา (2562) ช่อง 7
* กลิ่นกาสะลอง (2562) ช่อง 3
* พยัคฆ์ร้ายสาย(ส)ลับ (2562) ช่อง ทรูโฟร์ยู
* Hotel Stars สูตรรักนักการโรงแรม (2562) ช่อง 3
* หนี้เสน่หา (2563) ช่องวัน 31 (รับเชิญ)
* พระจันทร์ซ่อนดาว (2564) ช่อง 3
* มัจฉาอันดา (2565) ช่อง 8
* สงครามดอกไม้ (2565) ช่อง GMM25
* Junk Mail จดหมายที่ไม่ถูกเปิด ตอนที่ 4 จดหมายจากครูอาร์ต (2565) ช่อง Thai PBS
* พระนคร ๒๔๑๐ (2566) ช่องวัน 31
* มนตราฟ้าฟื้น (2566) ช่อง 7
* แวมไพร์ไวน์แดง (2567) ช่องเวิร์คพอยท์
* รักร้ายนายเสพติด (2567) WeTV
* เหนือพรหมลิขิต (2568) ช่อง 3
* 30 เพิ่งเริ่มต้น (2568) Disney+ Hotstar
* กลิ่นมาลี (2569) ช่องวัน 31

## โฆษณา
* โฆษณาจักรยานยนต์ Suzuki Akira ร่วมกับ (สุภาภรณ์ คำนวณศิลป์)
* โฆษณาแป้งหอมฮูลาฮูล่า

## พิธีกร
*  รายการ เมนูดูชี้ช่องรวย
*  รายการ โต๊ะกลมบันเทิง

## ละครเวที
* ละครเพลง "ดุจดวงใจไทยทั้งผอง เดอะมิวสิคัล" (13 ตุลาคม 2560) รับบท สมใจ

หมวดหมู่:นักแสดงหญิงชาวไทย
พระยากัลยาณไมตรี

**พระยากัลยาณไมตรี** เป็นบรรดาศักดิ์ซึ่งสามารถหมายถึง

* พระยากัลยาณไมตรี (เจนส์ ไอเวอร์สัน เวสเตนการ์ด) (Jens Iverson Westengard)
* พระยากัลยาณไมตรี (ฟรานซิส บี. แซร์) (Dr. Francis B. Sayre) - อาจารย์คณะนิติศาสตร์ มหาวิทยาลัยฮาร์วาร์ด
ขี้เปียก

**ขี้เปียก** () คือ เซลล์เยื่อบุที่หลุดลอก ไขมันผิวหนังและความชื้นรวมกัน เกิดขึ้นทั้งในอวัยวะสืบพันธุ์สัตว์เลี้ยงลูกด้วยนมเพศเมียและเพศผู้ 

คือคราบตะกรันที่เกาะตามอวัยวะเพศชาย เป็นส่วนผสมของเซลล์ที่ตายแล้วและมูกเมือกซึ่งมักจะติดอยู่บริเวณคอขอตใต้ผิวหนังองคชาต และเป็นแหล่งสะสมของเชื้อแบคทีเรีย เมื่อผสมเข้ากับสารคัดหลั่งจากต่อมต่าง ๆ เช่น ต่อม Tyson Gland และเหงื่อไคลที่อยู่บริเวณส่วนปลายของอวัยวะเพศชายแล้ว จึงทำให้ขี้ไคลบริเวณดังกล่าวมีลักษณะเปียกชื้น จึงเรียกกันว่า "ขี้เปียก" ซึ่งจะมีกลิ่นเหม็นเฉพาะตัว และเป็นแหล่งสะสมเชื้อโรคได้เป็นอย่างดี เนื่องจากส่วนปลายขององคชาตยังไม่เปิดออกมาเลยมีเศษความสกปรกหมักหมมอยู่เป็นจำนวนมาก ซึ่งเมื่อมีการอักเสบอาจทำให้ติดเชื้อได้ โดยคราบชนิดนี้จะมีในผู้หญิงเช่นกัน

## การทำความสะอาด
ขี้เปียกหากไม่ชำระล้างให้สะอาดก่อนลงมือปฏิบัติกิจกรรมทางเพศ จะตกลงไปภายในช่องคลอดของฝ่ายหญิงในระหว่างที่ร่วมรักกัน เมื่อตกลงไปภายในก็จะไปกองอยู่บนปากมดลูกของฝ่ายหญิง ทำให้เกิดการระคายเคืองเป็นประจำสม่ำเสมอ นานไป ๆ ก็จะทำให้เซลล์ของผิวบริเวณปากมดลูกเปลี่ยนแปลงกลายไปเป็นเซลล์มะเร็งปากมดลูกได้ และมีงานวิจัยพบว่าตัว Smegma เองก็เป็นสารก่อมะเร็งองคชาตได้ด้วย

ควรทำความสะอาดด้วยการดึงหนังหุ้มองคชาตให้ร่นขึ้นมาจนถึงคอขอต และใช้สบู่ถูให้คราบหลุดออกและล้างออกด้วยน้ำสะอาด หรือจะทำความสะอาดไปพร้อมกับการอาบน้ำทุกครั้งก็ได้ เพราะเพียงแค่ปัสสาวะเพียงหยดหรือ 2 หยดที่เหลือไว้ เมื่อรวมกับเหงื่อไคลก็เกิดขี้เปียกได้

## อ้างอืง

หมวดหมู่:ระบบต่อมมีท่อ
หมวดหมู่:การขับถ่าย
กาเหว่าที่บางเพลง

**กาเหว่าที่บางเพลง** เป็นนิยายวิทยาศาสตร์ ผลงานประพันธ์ของหม่อมราชวงศ์คึกฤทธิ์ ปราโมช ตีพิมพ์เป็นตอน ๆ ลงในหนังสือพิมพ์สยามรัฐรายวัน ช่วงประมาณ พ.ศ. 2530 ตีพิมพ์ฉบับรวมเล่มครั้งแรกเมื่อ พ.ศ. 2532 

กาเหว่าที่บางเพลง มีเนื้อเรื่องเกี่ยวกับ หมู่บ้านบางเพลง ที่ถูกอำนาจลึกลับจากนอกโลกครอบงำในคืนวันเพ็ญเดือนสิบสอง เกิดพระจันทร์ทรงกลดขึ้นเหนือหมู่บ้าน จากนั้นผู้หญิงทั้งหมู่บ้านไม่ว่าจะเป็นเด็ก หญิงสาว หญิงชรา หรือแม่ชี ต่างก็ตั้งครรภ์ขึ้นมาพร้อมกันอย่างหาเหตุผลมาอธิบายไม่ได้ เมื่อทารกคลอดออกมา เด็กทั้งหมดที่เกิดมามีอำนาจวิเศษเหนือมนุษย์ คล้ายกับมนุษย์ต่างดาว

กาเหว่าที่บางเพลง นำมาสร้างเป็นภาพยนตร์ไทยเมื่อ พ.ศ. 2537 กำกับโดย นิรัตติศัย กัลย์จาฤก นำแสดงโดย ศรัณยู วงศ์กระจ่าง, หัทยา เกษสังข์, ศตวรรษ ดุลยวิจิตร, รุ้งทอง ร่วมทอง, จรัล มโนเพ็ชร, สุรัตนา ข้องตระกูล, รุจน์ รณภพ, พรรษวุฒิ เมทะนี และได้รับการนำไปฉายที่เทศการภาพยนตร์นานาชาติโดยในช่วงต้นมีข้อความว่าได้รับแรงบันดาลใจจากเรื่องสั้นในชื่อเดียวกัน กลับเป็นอีกครั้งที่ไม่ได้มีการอ้างถึงนวนิยาย The Midwich Cuckoos แต่อย่างใด ภาพยนตร์ทำรายได้ 46.50 ล้านบาท

เมื่อ พ.ศ. 2546 อาร์เอส นำเรื่องกาเหว่าที่บางเพลง สร้างเป็นละครโทรทัศน์ ออกอากาศทางช่อง 3  และจากนั้นจึงได้มีการนำเสนอกาเหว่าที่บางเพลงออกมาในรูปแบบไฟล์เสียงแบบครบสมบูรณ์ผ่านทางช่องยูทูบ รายการ ห้องสมุดหลังไมค์ ทางสถานีวิทยุไทยพีบีเอสเรดิโอออนไลน์ เมื่อ พ.ศ. 2564  

เมื่อ พ.ศ. 2568 ถูกนำมาดัดแปลงเป็นละครเวที โดย BU Theatre Company (คณะละครมหาวิยาลัยกรุงเทพ) และมีการแสดงเมื่อวันที่ 20-25 ธันวาคม พ.ศ. 2568 ณ เมืองไทยรัชดาลัยเธียเตอร์

## ละครโทรทัศน์

เมื่อปี พ.ศ. 2546 บริษัท ฟิล์มเซิร์ฟ จำกัด (ในเครืออาร์เอส) นำเรื่องกาเหว่าที่บางเพลงสร้างเป็นละครโทรทัศน์แนวดรามา จากการเขียนบทโทรทัศน์ของ ดำเกิง ฐิตะปิยะศักดิ์ กำกับการแสดงโดย กมล ศรีสวัสดิ์ ผลิตโดย บริษัท อาร์เอส โปรโมชั่น จำกัด (มหาชน) ออกอากาศทุกวันจันทร์–ศุกร์ เวลา 18.30 - 19.15 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย พงษ์พัฒน์ วชิรบรรจง, กุลสตรี ศิริพงษ์ปรีดา, อาทิตย์ ตั้งสวัสดิ์รัตน์, พัชรินทร์ ศรีวสุภิรมย์

### รายชื่อนักแสดงและการสร้าง

### เพลงประกอบละคร
* เพลง **เมื่อวานยังไม่ผ่านไป** ขับร้องโดย **พิสุทธิ์ ทรัพย์วิจิตร** (เพลงเปิด)
* เพลง **ดาว** ขับร้องโดย **พิมพ์พนัช เหลืองวิพัฒน์** **วรชาต์ เล็กวิจิตรธาดา** **ภัคดรณ์ ลีนุตพงษ์** (เพลงปิด)

## อ้างอิง

## แหล่งข้อมูลอื่น
* ''กาเหว่าที่บางเพลง (2537)'' ทางเว็บไซต์ ThaiFilmDb
* ห้องสมุดหลังไมค์ : กาเหว่าที่บางเพลง
* กาเหว่าที่บางเพลง ภาคอวตารของ The Midwich Cuckoos
* Village of the Damned กับ กาเหว่าที่บางเพลง

หมวดหมู่:งานเขียนของหม่อมราชวงศ์คึกฤทธิ์ ปราโมช
หมวดหมู่:บันเทิงคดีแนววิทยาศาสตร์
หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ภาพยนตร์ไทยที่ออกฉายในปี พ.ศ. 2537
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมที่สร้างเป็นละครโทรทัศน์
หมวดหมู่:ภาพยนตร์ไทย
หมวดหมู่:ละครโทรทัศน์ไทยในปี พ.ศ. 2546
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยอาร์เอส
ภาษาปาลูลา

**ภาษาปาลูลา** หรือภาษาพาลูรา ภาษาอัศเรตี ภาษาดังคาริกวาร์ (ชื่อนี้ใช้โดยชาวโควาร์) มีผู้พูด 10,000 คน ในหุบเขาอัศเรตและบิโอรี เช่นเดียวกับในเทือกเขาปูร์ (หรือปูริคัล) ในหุบเขาศิขิ และมีบางส่วนในหุบเขากัลกาตักในตำบลชิตรัล จังหวัดฟรอนเทียร์ตะวันตกเฉียงเหนือของปากีสถาน ภาษาที่ใกล้เคียงกันมีผู้พูดในหมู่บ้านเซาในอัฟกานิสถาน และตำบลคีร์ หมู่บ้านคาลโกตประชาชนในหุบเขาอัศเรตมีความสำคัญเพราะเป็นทางเปิดหลักเข้าสู่ชิตรัล คนส่วนใหญ่เข้าสู่ชิตรัลผ่านทางยอดเขาโลวารี สูง 10,230 ฟุต เพื่อเชื่อมต่อระหว่างชิตรัลกับตำบลคีร์และส่วนอื่นๆของปากีสถาน จะเข้าสู่อัศเรตเพื่อตรวจเครื่องแต่งกาย
	
ผู้คนในอัศเรตมีต้นกำเนิดจากชิลาสในลุ่มแม่น้ำสินธุ พวกเขาเป็นผู้เฝ้าทางเข้าสู่ชิตรัล มีหลักฐานสนับสนุนจากจารึกท้องถิ่นและบันทึกทางประวัติศาสตร์ อย่างไรก็ตามนอกจากข้อเท็จจริงที่ว่าประชาชนในชิลาสปัจจุบันพูดภาษาชีนาที่ใกล้เคียงกันแล้ว ความเชื่อมต่ออย่างอื่นได้สูญหายไปหมด

ภาษาปาลูลาอยู่ในกลุ่มดาร์ดิก ในหมู่บ้านบางแห่ง ผู้พูดภาษาปาลูลาเริ่มน้อยลง หรือมีการเปลี่ยนแปลงไปสู่ภาษาโควาร์ที่มีผู้พูดมากกว่า อย่างไรก็ตาม ผู้พูดภาษาปาลูลากลุ่มหลักในบิโอรีและอัศเรต ยังคงใช้ภาษาปาลูลา มีการตั้งสมาคมเพื่อสนับสนุนการใช้ภาษาปาลูลา เพื่ออนุรักษ์ภาษา วัฒนธรรมและประวัติศาสตร์ มีการพัฒนาระบบการเขียน พิมพ์หนังสือในช่วง พ.ศ. 2547 – 2549 

## อ้างอิง

## บรรณานุกรม

* 
* Decker, Kendall D. (1992) Languages of Chitral  http://www.ethnologue.com/show_work.asp?id=32850
* 
* Haider, Naseem. 2012. *Palula matali. [Palula proverbs]*. (Maqami Zaban-o-Adab kaa Ishaati Silsila 1.) Islamabad: Forum of Language Initiatives
* 
* 
* 
* 
* 
* 
* Morgenstierne, Georg (1926) Report on a Linguistic Mission to Afghanistan. Instituttet for Sammenlignende Kulturforskning, Serie C I-2. Oslo. 
* 
* Strand, Richard F. (2001) The tongues of Peristân. Appendix 1, pp 251–257 in Gates of Peristan: History, Religion and Society in the Hindu Kush, Reports and memoirs, edited by Alberto M Cacopardo and Augusto S Cacopardo. Rome: IsIAO.
* The Languages Of Pakistan, Badshah Munir Bukhari. London

## แหล่งข้ออมูลอื่น

* Phalula Community Welfare Organization, contains various materials in and about the language
* Liljegren PhD dissertation full text
* Palula research (Henrik Liljegren)
* Palulaforskning 
* Palula phonology
* Palula morphology
* Palula sample text
* Anjuman-e-taraqqi-e-Palula
* Georg Morgenstierne multimedia database
* 
* 
* 
* 
* 
* Henrik Liljegren. (2019). dictionaria/palula: Palula Dictionary (Version v1.0) [Data set]. Zenodo. 

ปาลูลา
ปาลูลา
พาวเวอร์เรนเจอร์ ซีโอ

**พาวเวอร์เรนเจอร์ ซีโอ** () เป็นซี่รี่ส์ พาวเวอร์เรนเจอร์ ลำดับที่ 3 ได้ซื้อลิขสิทธิ์มาจากขบวนการนักสู้  โอเรนเจอร์ ออกอากาศเมื่อวันที่ 20 เมษายน ถึงวันที่ 27 พฤศจิกายน ค.ศ. 1996 มีจำนวนตอนทั้งหมด 50 ตอน

## เนื้อเรื่อง

## ตัวละคร
### ตัวละครหลัก
: **Zeo Ranger V ** / **Tommy Oliver**
:อดีตไวท์เรนเจอร์ ซึ่งเขาได้กลายมาเป็นหัวหน้าทีม เรดเรนเจอร์
: **Zeo Ranger IV ** / **Adam Park**
:อดีตแบล็คเรนเจอร์ เขาได้รับพลังซีโอคริสตัลไปเป็นกรีนเรนเจอร์
: **Zeo Ranger III** / **Rocky DeSantos**
:อดีตเรดเรนเจอร์ ได้รับพลังเป็น บลู เรนเจอร์
: **Zeo Ranger II** / **Tanya Sloan**
:หญิงสาวจากประเทศแอฟริกาใต้ ซึ่งกลายมาเป็นเรนเจอร์คนเดียวกับ AISHA 
: **Zeo Ranger I** / **Katherine Hillard**
:อดีตพิงค์เรนเจอร์ได้รับพลังเป็นซีโอเรนเจอร์
: **Gold Zeo Ranger** / **Trey of Triforia**
:นักรบ 3 คนซึ่งมอบพลังให้กับ Jason
: **Gold Zeo Ranger** / **Jason Lee Scott**
:อดีตหัวหน้าทีมเรดเรนเจอร์ ซึ่ง TREY นั้นได้มอบพลังคฑาทองให้กับเขาจนได้กลายเป็น Gold Zeo Ranger

### พันธมิตรของเหล่าเรนเจอร์
:**ซอร์ดอน**
:ผู้คัดเลือกเหล่าพาวเวอร์เรนเจอร์
:**อัลฟ่า 5**
:หุ่นยนต์ผู้ช่วยของพาวเวอร์เรนเจอร์เป็นผู้สร้างพลังซีโอคริสตัลขึ้นมา
:**Billy Cranston**
:อดีตบลูเรนเจอร์คราวนี้ยังช่วยเหล่าพาวเวอร์เรนเจอร์อยู่
:**Farkus "Bulk" Bulkmeier**

## อาวุธ อุปกรณ์ และ พาหนะของ PR Zeo
:**Zeonizers** เป็นอุปกรณ์แปลงร่างของ PR Zeo ทั้ง 5
:**Zeo Laser Pistol** เป็นปืนประจำตัวของ PR Zeo 
:**Zeo Blade** เป็นดาบประจำตัวของ PR Zeo
:**Zeo Power Weapons**
::***Sword** เป็นอาวุธประจำตัวของ Zeo Ranger V - Red
::***Hatchets** เป็นอาวุธประจำตัวของ Zeo Ranger IV - Green
::***Axes** เป็นอาวุธประจำตัวของ Zeo Ranger III - Blue
::***Double Clubs** เป็นอาวุธประจำตัวของ Zeo Ranger II - Yellow
::***Disc** เป็นอาวุธประจำตัวของ Zeo Ranger I - Pink
::**Zeo Blaster** เกิดจาการรวมของวาวุธ 5 ชนิด ได้แก่ Sword , Hatchets , Axes , Double Clubs และ Disc
:**Golden Power Staff** เป็นอาวุธของ Gold Zeo Ranger
:**Defender Wheel** 
:**Zeo Cannon**
:**Zeo Jet Cycles** เป็นจักรยานยนต์ของ PR Zeo ทั้ง 5

## Megazord
:**Zeo Megazord**
::**Zeo Zord V**
::**Zeo Zord IV**
::**Zeo Zord III**
::**Zeo Zord II**
::**Zeo Zord I**
:**Red Battlezord**
:**Zeo Mega Battlezord**
:**Pyramidas**
::**Zeo Ultrazord carrier mode**
::**Zeo Ultrazord warrior mode**
:**Super Zeo Megazord**
::**Super Zeo Zords V**
::**Super Zeo Zords IV**
::**Super Zeo Zords III**
::**Super Zeo Zords II**
::**Super Zeo Zords I**
:**Warrior Wheel**
:**Auric the Conqueror**

## ศัตรูของPR Zeo
* ราชามอนโด
* ราชินีมาชิน่า
* เจ้าชาย สปล็อกเก็ต
* Klank กับ Orbus
* Louie Kaboom 
* Archerina
* ริต้า กับ เซ็ต
* ริโต้ กับ กอร์ด้า 

## ดูเพิ่ม
* พาวเวอร์เรนเจอร์ ซีโอ:แบทเทิล ราเซอร์

## เกร็ดความรู้
* จากชื่อเรื่องของพาวเวอร์เรนเจอร์ ซีโอจะไม่มีคำว่าMighty Morphinโดยมีสาเหตุคือประเทศมาเลเซียได้เอาพาวเวอร์เรนเจอร์มาฉายแต่ชื่อเรื่องกลับไปพ้องคำว่ามอร์ฟีนดังนั้นซีรีส์หลังๆของพาวเวอร์เรนเจอร์จะไม่มีคำว่าMighty Morphinแต่อย่างใด

ซีโอ
หมวดหมู่:รายการโทรทัศน์ที่มีฉากในรัฐแคลิฟอร์เนีย
หมวดหมู่:รายการโทรทัศน์เกี่ยวกับวัยรุ่น
ภาษาพรัช

**ภาษาพรัช** (ब्रज भाषा; Braj Bhasa) หรือพรัช ภาษา หรือภาษาไทหาอาตี เป็นภาษากลุ่มอินโด-อารยันใกล้เคียงกับภาษาฮินดี โดยมากมักถือเป็นสำเนียงของภาษาฮินดี และมีวรรณคดีภาษาฮินดีเขียนด้วยภาษานี้เป็นจำนวนมากก่อนจะเปลี่ยนไปใช้บบภาษาขาริโพลีลลเป็นสำเนียงมาตรฐานหลังจากได้รับเอกราช 

มีผู้พูดมากกว่า 42,000 คน ในบริเวณ พรัช ภูมีที่เคยเป็นรัฐในสมัยมหาภารตะ หลักฐานจากศาสนาฮินดูโบราณเช่น ภควัตคีตา อาณาจักรของกษัตริย์กัมส์อยู่ในบริเวณพรัช (รู้จักในชื่อวิรัชหรือวิราฏ) ซึ่งเป็นดินแดนที่พระกฤษณะเกิดและใช้ชีวิตวัยเด็กที่นั่น บริเวณดังกล่าวนี้อยู่ในบริเวณอังคระ-มถุรา ซึ่งขยายออกไปได้ไกลถึงเดลฮี ในอินเดียสมัยใหม่ ดินแดนนี้อยู่ทงตะวันตกเฉียงเหนือของรัฐอุตตรประเทศ ตะวันออกสุดของรัฐราชสถาน และทางใต้สุดของรัฐหรยณะ ปัจจุบัน พรัช ภูมีเป็นที่รู้จักในนามเขตวัฒนธรรมมากว่ารัฐในอดีต ภาษาพรัชเป็นภาษาพื้นเมืองของบริเวณนี้และมีกวีที่มีชื่อเสียงมากมาย ใกล้เคียงกับภาษาอวธีที่ใช้พูดในบริเวณใกล้เคียงคือเขตอวัธมาก

## วรรณคดี
วรรณคดีส่วนใหญ่เป็นวรรณคดีศักดิ์สิทธิ์บอกถึงความสัมพันธ์ระหว่างมนุษย์กับพระเจ้า นอกจากนั้นเป็นงานเขียนในมุมมองของผู้หญิงที่แต่งโดยกวีผู้ชาย ตัวอย่างได้แก่ พุทธจริต แต่งโดย จรยา ราม จันทรา ศุขลา บทกวีซูฟี แต่งโดย อามีร์ ขุสโร และงานเขียนของภักติ

พรัช
รายชื่อการแข่งขันคณิตศาสตร์

**การแข่งขันคณิตศาสตร์** เป็นการแข่งขันที่ผู้เข้าแข่งขันจะต้องทำข้อสอบวิชาคณิตศาสตร์ ซึ่งข้อสอบอาจจะเป็นรูปแบบตัวเลือก เติมคำตอบ หรือแสดงวิธีทำ

## ระดับนานาชาติ
* คณิตศาสตร์โอลิมปิก (International Mathematical Olympiad: IMO)
* คณิตศาสตร์โอลิมปิกระดับมหาวิทยาลัย (International Mathematics Competition for University Students: IMC)
* การแข่งขันคณิตศาสตร์โลก ระหว่างประเทศ (Invitational World Youth Mathematics Inter-city Competition: IWYMIC) การแข่งขันคณิตศาสตร์ระดับมัธยมต้น
* การแข่งขันคณิตศาสตร์โลก ระดับประถมศึกษา (Primary Mathematics World Contest: PMWC)

## ระดับภูมิภาค
* การแข่งขันคณิตศาสตร์เอเชีย-แปซิฟิก (Asian Pacific Mathematics Olympiad: APMO) การแข่งขันคณิตศาสตร์ของประเทศในทวีปเอเชียและทวีปอเมริกา
* การแข่งขันคณิตศาสตร์บอลข่าน (Balkan Mathematical Olympiad) การแข่งขันคณิตศาสตร์ของประเทศในกลุ่มบอลข่าน
* การแข่งขันคณิตศาสตร์นอร์ดิก (Nordic mathematical competition: NMC) การแข่งขันคณิตศาสตร์ของประเทศในกลุ่มนอร์ดิก
* การแข่งขันคณิตศาสตร์วิลเลียม โลเวลล์ พุทนัม (William Lowell Putnam Mathematical Competition) การแข่งขันคณิตศาสตร์ระดับมหาวิทยาลัยในสหรัฐอเมริกาและแคนาดา

## ระดับประเทศ
การแข่งขันคณิตศาสตร์เอเชีย-แปซิฟิก

**การแข่งขันคณิตศาสตร์เอเชีย-แปซิฟิก** (Asian Pacific Math Olympiad: APMO) เป็นการแข่งขันคณิตศาสตร์ของประเทศในทวีปเอเชียและทวีปอเมริกา จัดขึ้นทุกปีในช่วงเดือนมีนาคม โดยจัดขึ้นครั้งแรกในปี พ.ศ. 2532 ผู้เข้าแข่งขันจะต้องมีอายุไม่เกิน 20 ปี และยังไม่เข้าเรียนในระดับมหาวิทยาลัย ข้อสอบประกอบด้วยคำถาม 5 ข้อ มีคะแนนเต็มข้อละ 7 คะแนน มีเวลาทำข้อสอบทั้งหมด 4 ชั่วโมง

## รางวัล
เกณฑ์ในการให้รางวัลมีดังนี้ 
* **เหรียญทอง** ต้องได้คะแนนอย่างน้อย m + σ คะแนน
* **เหรียญเงิน** ต้องได้คะแนนอย่างน้อย m + σ/3 คะแนน
* **เหรียญทองแดง** ต้องได้คะแนนอย่างน้อย m - σ/3 คะแนนเมื่อ m คือคะแนนเฉลี่ยของผู้เข้าแข่งขัน และ σ คือส่วนเบี่ยงเบนมาตรฐานของคะแนนนอกจากนี้ สำหรับแต่ละประเทศ
** จำนวนเหรียญทองจะต้องไม่เกิน 1 เหรียญ
** จำนวนเหรียญทองและเหรียญเงินรวมกันจะต้องไม่เกิน 3 เหรียญ
** จำนวนเหรียญทองและเหรียญเงินและเหรียญทองแดงรวมกันจะต้องไม่เกิน 7 เหรียญ
* **ประกาศเกียรติคุณ** สำหรับผู้ที่ไม่ได้รับเหรียญรางวัล แต่ผ่านเกณฑ์ที่กำหนด โดยในแต่ละปี เกณฑ์ที่กำหนดจะแตกต่างกันออกไป

## อ้างอิง

## แหล่งข้อมูลอื่น
* เว็บไซต์ทางการของ APMO 

หมวดหมู่:การแข่งขันคณิตศาสตร์